Ťava

Ťava (lat. Camelus) je rod z čeľade ťavovité.

Taxonómia 
Medzi druhy patria:
† Camelus antiquus (Falconer a Cautley, 1836)
 ťava dvojhrbá (Camelus bactrianus) – domestifikovaný
 ťava dvojhrbá divá (Camelus ferus) (Przewalski, 1878) – divoký, v súčasnosti považovaný za samostatný druh. V minulosti aj v súčasnosti niektorými autormi klasifikovaný ako poddruh Camelus bactrianus ferus alebo Camelus ferus bactrianus
 ťava jednohrbá (Camelus dromedarius), zvaná aj dromedár. 
† Camelus grattardi (Geraads, 2014)
† Camelus sivalensis (Falconer a Cautley, 1836)
† Camelus thomasi (Pomel, 1893)

Podľa Grzimeka sa v minulosti rod Camelus klasifikoval s dvoma recentnými druhmi Camelus ferus bactrianus a Camelus ferus dromedarius. Táto klasifikácia je zastaraná. Dnes sa uznávajú Camelus bactrianus a Camelus dromedarius ako samostatné a domestifikované druhy nezávislé na divokom druhu Camelus ferus. Camelus ferus (ktorý sa od Camelus bactrianus líši na genetickej úrovni aj vzhľadom) v púšti Gobi sa klasifikuje ako samostatný druh, rozhodne nejde o predka Camelus bactrianus, ten nie je známy. Camelus ferus a divoký predok druhu Camelus bactrianus sa oddelili už pred 1,5–0,7 miliónmi rokov a Camelus bactrianus bol domestifikovaný až pred 6000–4000 rokmi. Divoký predok Camelus dromedarius tiež nie je známy.

Stanovisko International Commission on Zoological Nomenclature (2003) teda udáva, že divoká ťava dvojhrbá je označovaná ako Camelus ferus a domestifikovaná ako Camelus bactrianus. Toto označenie prebrala aj IUCN.

Krížením medzi Camelus bactrianus a Camelus dromedarius vzniká schopný hybrid Camelus dromedarius hybridus, ale samce sú sterilné.

Opis 
Ťava je dosť vysoký, statný prežúvavec s malou hlavou na mohutnom krku. Dosahuje výšku do dva a pol metra, dĺžku do tri a pol metra. Srsť je nerovnomerná, na krku prechádza do hrivy. Ťava je zásadne bylinožravá, nie je vyberavá.

Ťavy majú pre ľudí široké využitie. Poskytujú im mäso, mlieko, krv, kožu, vlasy a ich výkaly sa používajú ako palivo.

Arabi rozoznávajú viac než 20 plemien tiav.

Výskyt 
Na svete žije asi 15 miliónov domácich tiav, prevažne v severnej Afrike a západnej Ázii. V mongolských púšťach sa vyskytujú malé skupinky divokých tiav (Camelus ferus). V Austrálii nájdeme asi 25 tisíc zdivočených dromedárov (podľa iných prameňov až 700 tisíc), potomkov tiav dovezených z Arábie.

Referencie

Iné projekty

Zdroj 
 

Ťavovité